CELEX: 62020CN0258
Language: sk
Date: 2020-06-11 00:00:00
Title: Vec C-258/20: Návrh na začatie prejudiciálneho konania, ktorý podal Juzgado de lo Social n° 1 de Barcelona (Španielsko) 11. júna 2020 – HV/Instituto Nacional de la Seguridad Social (INSS)

28.9.2020   
            
            
               SK
            
            
               Úradný vestník Európskej únie
            
            
               C 320/7
            
         
      Návrh na začatie prejudiciálneho konania, ktorý podal Juzgado de lo Social no 1 de Barcelona (Španielsko) 11. júna 2020 – HV/Instituto Nacional de la Seguridad Social (INSS)
      (Vec C-258/20)
      (2020/C 320/09)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de lo Social no 1 de Barcelona
      
         Účastníci konania pred vnútroštátnym súdom
      
      
         Žalobkyňa: HV
      
         Žalovaný: Instituto Nacional de la Seguridad Social (INSS)
      
         Prejudiciálna otázka
      
      Má sa smernica Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením (1) vykladať v tom zmysle, že bráni vnútroštátnemu predpisu, akým je predpis, ktorý je predmetom konania vo veci samej [článok 60 ods. 4 Texto Refundido de la Ley General de la Seguridad Social (konsolidované znenie všeobecného zákona o sociálnom zabezpečení – TRLGSS)], ktorý stanovuje nárok na príspevok k dôchodku pre ženy, ktoré majú aspoň dve biologické alebo osvojené deti a poberajú príspevkový starobný dôchodok, zatiaľ čo iné ženy, ktoré sa nachádzajú v rovnakej situácii, nemajú nárok na taký príspevok k svojmu starobnému dôchodku, lebo dobrovoľne odišli do predčasného dôchodku, pre ktorý zákon stanovuje prísnejšie podmienky týkajúce sa poistenia než pre štandardný dôchodok, pričom majú rovnaký alebo veľmi podobný vek a rovnaké ťažkosti udržať sa na trhu práce z dôvodu, že sú ženami?
      
         (1)  Ú. v. ES L 6, 1979, s. 24; Mim. vyd. 05/001, s. 215.